VOA ສະ​ເຫຼີມສະຫຼອງ ວັນ​​ສ້າງຕັ້ງ ຄົບຮອບ 70 ປີ (ເບິ່ງສະໄລດ໌)
ວີ​ໂອ​ເອ​ເລີ່ມອອກ​ອາກາດ ​ເມື່ອ​ວັນ​ທີ່ 1 ​ເດືອນ​ກຸມພາ ປີ 1942 ​ເກືອບ​ສອງ​ເດືອນຫຼັງຈາກ​ຍີ່​ປຸ່ນ​ໂຈມ​ຕີ​ ທ່າ​ເຮືອ Pearl Harbor ລັດ​ຮາ​ວາຍ.
ວິທະຍຸສຽງອາເມຣິກາ ຫລື ວີໂອເອ ສະເຫຼີມສະຫຼອງວັນສ້າງຕັ້ງຄົບຮອບ 70 ປີ ໃນວັນ ພຸດວານນີ້ ວີໂອເອເລີີ່ມອອກອາກາດເມື່ອວັນທີ່ 1 ເດືອນກຸມພາ ປີ 1942 ເກືອບສອງເດືອນຫຼັງ ຈາກຍີ່ປຸ່ນໂຈມຕີທ່າເຮືອ Pearl Harbor ທີ່ລັດຮາວາຍ ແລະສະຫະລັດເຂົ້າສູ່ສົງຄາມ ໂລກຄັ້ງທີ່ສອງ ໂດຍການເວົ້າເປັນພາສາເຢຍຣະມັນ ທ່ານ William Harlan Hale ນັກ ຂ່າວຊາວອະເມ ຣິກັນ ໄດ້ອອກອາກາດລາຍການຂອງວີໂອເອ ເປັນເທື່ອ ທໍາອິດຈາກນະຄອນນີວຢ໊ອກ ຜ່ານວິດທະຍຸຄື້ນສັ້ນ ນັກຂ່າວ William Harlan ເວົ້າວ່າ ທ່ານ David Ensor ຜູ້ອໍານວຍການວີໂອເອ ກ່າວວ່າ ຄໍາເວົ້າເຫຼົ່ານັ້ນຍັງສືບຕໍ່ເຂົ້າກັບ ສະພາບການຈົນເທົ່າເຖິງປັດຈຸບັນນີ້ ໃນາຂີດໝາຍການສະເຫຼີມສະຫຼອງຄົບຮອບ 70 ປີ ຂອງວີໂອເອນັ້ນ ຜູ້ອໍານວຍການ Ensor ກ່າວວ່າ ອົງການກະຈາຍສຽງນານາຊາດຈະ ມຸ້ງໝັ້ນໄປຂ້າງໜ້າຢ່າງຫ້າວຫັນ ເພື່ອສືບຕໍ່ສະໜອງຂໍ້ມູນກ່ຽວກັບຊີວິດ ການເປັນຢູ່ຂອງປະຊາຊົນທີ່ອາໄສ ຢູ່ໃນສັງຄົມ ທີ່ປົກປິດ ເຊັ່ນອິຣ່ານ ເປັນຕົ້ນ ນັບຕັ້ງແຕ່ປີ 1942 ເປັນຕົ້ນມາ ວິທະຍຸວີໂອເອ ໄດ້ຂະຫຍາຍຕົວໄປສູ່ ອົງການຂ່າວທີ່ ປະກອບດ້ວຍສື່ຫຼາຍຊະນິດຫຼື multimedia ທີ່ເຂົ້າຫາເຂົ້າເຖິງປະຊາຊົນປະມານ 141 ລ້ານ ຄົນໃນແຕ່ລະອາທິດ ປັດຈຸບັນນີ້ ວີໂອເອ ອອກອາກາດ 43 ພາສາ ແລະຕິດຕໍ່ພົວພັນກັບພວກ ຜູ້ຟັງ ຜ່ານ ທາງວິທະຍຸ ໂທລະພາບ ແລະອິນເທີເນັດ